— 146 — 



Sacrefiez sacre fise de justise e espérez el seignur; mult dient i 

 Chi nus demustret bones choses? 



Seignet est sur nos la lumière del tun vult, sire; tu dunas leece 

 el men cuer. 



Del fruit del frument, del vin e del sun olie sunt imiltipliet. 



En pais en ice meisme : donnerai e reposerai. 



Kar tu , sire, senglement en espérance establis mei. 



V. 



Les meies paroles o tes oreilles reçois, sire; entent le meie cla- 

 mur. 



Entent a la voiz de la meie oreisun, li miens Reis e li miens 

 Deus. Kar je urerai a tei , sire ; le matin orras la meie voiz. 



Le matin esterai a tei, e verrai :4car tu es Deus nient voillant 

 felunie. 



E dejuste tei ne habiterat malignes; ne ne parmainderont li 

 torcunier devant tes oilz. 



Tu hais tuz ki ovrent felunie; perderas tuz cels chi parolent 

 menconge. 



Home de sancs e tricheur nostresire ferat abominable, mais jeo 

 en la multitudine de la tue miséricorde. 



Jeo entrerai en ta maison ; e aorerai el tun saint temple en la tue 

 crieme. 



Sire, demeine mei en ta justice; pur les miens enemis, dreu 

 el tuen esguardement la meie veie. 



Kar verited nen est en lor bûche; lur cuer est vain. 



Sepulchre aovranz estli guitron de els; par lur langues triche- 

 rusement faiseient : juge cels, Deus. 



Decheent de lur cogitatiuns; selonc la multitudine de lur im- 

 pietez, débute icels : kar il entarierent tei, sire. 



Esleecent sei tuit ki espeirint en tei; en parmenabletet s'esjoi- 

 ront; e tu habiteras en els. 



S'esglorierunt en tei tuit ki aiment le tuen num; kar benistras 

 al juste. 



Sire, sicume de l'escut de la tue bone volunted, curonas nos. 



